Milliseid etappe tuleks läbida, et pilt arvutist paberile viia?  Minu sammud on  järgmised:  • Konverteerin pildi RAW-formaadist tiff failiks ning avan selle pilditöötlusprogrammis.  • Et edasine töö toimuks võimalikult paljude värvide kallal, on avatud pilt Adobe RGB värviruumis.  • Muudan faili suurust nii, et see vastaks trükki minevale. Näiteks 10×15 cm, 15×20 cm, 21×30 cm jne. Silmas peab pidama, et punktitihedus oleks 300 dpi, sest enamus fotolaboritest trükib just selle tihedusega. Igaks juhuks võiks oma fotolaborist mõõtmed ja tiheduse välja uurida.  • Õiges  mõõtmes pildile lisan teravust.  • Konverteerin pildi Adobe RGB värviruumist sRGB värviruumi, sest tavalised trükimasinad laiemat värviruumi trükkida ei suuda.  • Salvestan pildi.  • Laborisse viies ütlen, et ärge pilte töödelge. Tuleb öelda, et võetaks maha Auto Contrast, Auto Color ja Resize funktsoonid.